**ΑΣΚΗΣΕΙΣ (ΜΑΘΗΜΑ 12- Η ΣΠΑΡΤΗ)**

**1**.Να βάλετε Σ ή Λ (σωστές ή λανθασμένες) ανάλογα με το περιεχόμενο των παρακάτω διατυπώσεων:

1. Το ελληνικό φύλο από το οποίο κατάγονταν οι Σπαρτιάτες ήταν οι Ίωνες .
2. Οι Σπαρτιάτες υπέταξαν τους Μεσσήνιους μετά από μακροχρόνιους αγώνες.
3. Το Άργος ήταν σύμμαχος της Σπάρτης.
4. Η ζωή στη Σπάρτη διακρινόταν για τη χλιδή και την εξωστρέφεια.
5. Οι Σπαρτιάτες ασχολούνταν με την πολιτική και τον πόλεμο.
6. Με το εμπόριο ασχολούνταν οι είλωτες.
7. Οι είλωτες ζούσαν σαν δούλοι.
8. Στη Σπάρτη τη στρατιωτική εξουσία είχαν οι δύο βασιλιάδες .
9. Οι πέντε έφοροι ήταν οι υπεύθυνοι για τη θρησκευτική καθοδήγηση των πολιτών.
10. Η Απέλλα ήταν η συγκέντρωση του σπαρτιατικού λαού.
11. Οι τύραννοι δεν ασχολήθηκαν καθόλου με έργα κοινής ωφέλειας.
12. Τόσο τα αγόρια όσο και τα κορίτσια στη Σπάρτη εκπαιδεύονταν με σκοπό να καλλιεργήσουν τις πνευματικές τους μόνο δεξιότητες.
13. Οι Σπαρτιάτες άλλαζαν συχνά τα έθιμα και τον τρόπο της ζωής τους.

**2.** Τι σημαίνουν οι φράσεις α. «δουλεύει σαν είλωτας» β. « περνάμε σπαρτιάτικα»;

**3**.Αξιοποιώντας τις ιστορικές σας γνώσεις και τις πληροφορίες του παραθέματος να απαντήσετε στο ερώτημα: **Τι ήταν ο λακωνισμός και ποια σχέση είχε με τον τρόπο ζωής στη Σπάρτη;**

ΛΑΚΩΝΙΣΜΟΣ

Οι Σπαρτιάτες μάθαιναν τα παιδιά τους να αποφεύγουν τη φλυαρία και να μιλούν σύντομα και περιεκτικά. Η διατύπωση μιας φράσης με λίγες λέξεις και έξυπνο περιεχόμενο ονομάστηκε λακωνισμός. Αλλά και ο ίδιος ο Λυκούργος μιλούσε βραχυλογικά και αποφθεγματικά.

Πλούταρχος, Λυκούργος, 19.

 .